Publication: Magyar Közlöny
Issue: MK-2008-80 (Year: 2008, Number: 80)
Era: 2004-2010
Section: – gondoskodik a tenyészetében lévõ állatállományra a 47/2005. (V. 23.) FVM rendeletben (továbbiakban:
Paragraph Index: 914

3. A TÁMOGATÁS IGÉNYLÉSÉHEZ SZÜKSÉGES TÁMOGATÁSI KÉRELEM BENYÚJTÁSA 3.1. Támogatási kérelem (K8100) benyújtása Figyelem! A K8100 Támogatási kérelmet minden termelõnek be kell nyújtania, aki anyajuhtartás-támogatást igénybe kíván venni. Figyelem! A kérelmet annak a termelõnek kell beadnia, aki az ENAR-ban a tartója annak a tenyészetnek, amelyben a támogatható állatállomány van. A kérelem nem fogadható el akkor sem, ha azt a tenyészet tartójának családtagja (feleség, szülõ, gyermek, családi gazdaság esetén annak másik tagja) nyújtja be. Ha a családi gazdaság több tenyészettel rendelkezik, de ezen tenyészetek tartói a családi gazdaság különbözõ tagjai, akkor a támogatás csak azon tenyészetben lévõ állatállomány után jár, amelyik tenyészet tartója kérelmet nyújtott be. Ha a családi gazdaságnak csak egyik tagja adja be a kérelmet, akkor a többi tag tenyészetében lévõ állatállományra még akkor sem adható támogatás, ha a termelõ a kérelmen feltüntette a családi gazdaság többi tenyészetét is. 3.2. A támogatási kérelem benyújtásának helye A támogatási kérelmet az MVH által rendszeresített nyomtatványon (K8100 Támogatási Kérelem) az MVH-nak a termelõ lakóhelye vagy székhelye szerint illetékes Megyei Kirendeltség levelezési címére kell beküldeni. Az 2. számú melléklet tartalmazza az MVH Megyei Kirendeltségeinek levelezési címeit. Figyelem! A kérelem kizárólag postai úton nyújtható be. 3.3. A támogatási kérelem benyújtásának ideje A kérelem benyújtásának idejeként, a kérelem postára adásának dátumát kell figyelembe venni. Figyelem! Ha meg kíván gyõzõdni arról, hogy kérelme megérkezett az MVH-hoz, kérelmét tértivevényes postai küldeményként adja fel, mivel az MVH a kérelem befogadásáról külön értesítést nem küld! A K8100 Támogatási kérelmet legkésõbb 2008. május 22-ig postára kell adni. Késedelmes benyújtás (22-e utáni postára adás) esetén az anyajuhtartás támogatásának összege a késedelmes munkanaponként 1%-kal csökkentésre kerül. Ez alól megfelelõen igazolt vis maior esetek (lásd 5.4. pont) jelentenek mentesítést. 25 naptári napon túli késedelmes benyújtás a 2008-as támogatási évre vonatkozóan az anyajuhtartás támogatásának elvesztésével jár (1. táblázat).

Source: https://magyarkozlony.hu/hivatalos-lapok/3ae0b7ae72b19f40e9a314061e931bfe001677b7/dokumentumok/a8c4a119cd61b56bbbe1e2050abf50031aa5b3e6/letoltes